1.  ลักษณะของผลิตภัณฑ์ สามารถแยกได้เป็น 4 ผลิตภัณฑ์หลักๆ ดังนี้

  3.1.1 ผลิตภัณฑ์ชิ้นส่วนยางเพื่อใช้ในอุตสาหกรรม (Industrial Elastomer Part)

บริษัทฯ ผลิตและจำหน่ายชิ้นส่วนยางประเภทต่างๆ
จำหน่ายให้อุตสาหกรรมผู้ผลิตรถยนต์และรถจักรยานยนต์ (Original Equipped
Manufacturer) เป็นส่วนใหญ่ ผลิตภัณฑ์สำคัญ เช่น ยางแท่นเครื่อง ยางขอบกระจก
ยางขอบประตู ยางลอยน้ำและชิ้นส่วนยางอื่น ๆ กลุ่มลูกค้า คือ ผู้ผลิตรถยนต์ รถจักรยานยนต์
และผู้ผลิตชิ้นส่วนต่อเนื่องทั้งหมด ส่วนยอดจำหน่ายที่เหลือเป็นชิ้นส่วนอุตสาหกรรมอื่น ๆ ทั่วไป เช่น
ยางติดวาล์วทางเดินน้ำ ยางหุ้มข้อต่อ ยางกันกระเทือน ยางครอบวาล์วเครื่องใช้ไฟฟ้า
ยางพันท่อแอร์ เป็นต้น
ในรอบปีบัญชีที่ผ่านมายอดการจำหน่ายของผลิตภัณฑ์ชิ้นส่วนยางเพื่อใช้ในอุตสาหกรรมเท่ากับ
2,470.93 ล้านบาทหรือ 54.78% ของมูลค่าการจำหน่ายทั้งหมด

3.1.2 ยางนอกรถจักรยานยนต์ (Motorcycle Tire)

บริษัทฯ
ผลิตและจำหน่ายยางนอกรถจักรยานยนต์ทั้งตลาดในประเทศและต่างประเทศภายใต้เครื่องหมายการค้า
“IRC” สำหรับตลาดในประเทศจะจำหน่ายโดยตรงแก่บริษัทผู้ผลิตรถจักรยานยนต์ ได้แก่ HONDA
YAMAHA SUZUKI KAWASAKI TIGER JRD และสำหรับตลาดทดแทน (Replacement)
ซึ่งเป็นตลาดอะไหล่เพื่อเปลี่ยนยางเส้นต่อไป โดยผ่านตัวแทนจำหน่ายคือ บริษัท สิทธิผล 1919
จำกัด ส่วนตลาดในต่างประเทศนั้นจะถูกจำหน่ายไปในภูมิภาคต่าง ๆ ทั่วโลก ได้แก่ ญี่ปุ่น อาเซียน
กลุ่มประเทศยุโรป ตะวันออกกลาง โซนอเมริกาใต้ และสหรัฐอเมริกา
ในรอบปีบัญชีที่ผ่านมามียอดการจำหน่ายรองลงมาจากผลิตภัณฑ์ชิ้นส่วนยางอุตสาหกรรมเท่ากับ
1,307.32 ล้านบาทหรือ 28.98% ของมูลค่าการจำหน่ายทั้งหมด

3.1.3 ยางในรถจักรยานยนต์ (Motorcycle Tube)

บริษัทฯ
ผลิตและจำหน่ายยางนอกรถจักรยานยนต์ทั้งตลาดในประเทศและต่างประเทศภายใต้เครื่องหมายการค้า
“IRC” เช่นเดียวกันกับยางนอก บริษัทฯ ทำการวิจัยออกยางในรุ่นใหม่ๆ
ออกมาเพื่อสนองตอบความต้องการลูกค้าอย่างต่อเนื่อง
โดยมีสินค้าที่มีศักยภาพอย่างยางรุ่นบิวทิวชนิดไม่รั่ว (Tuff-Up Tube หรือ Non-puncture
tube) ซึ่งมีการบรรจุสารเคมีพิเศษ
ภายในสารเคมีดังกล่าวจะเข้ามาอุดรอยรั่วทันทีในกรณียางในถูกของมีคม หรือ ของแหลม
ซึ่งจะช่วยยืดอายุการใช้งานของยางในให้มากขึ้น ซึ่งปัจจุบันได้ย้ายฐานการผลิตมายังประเทศไทย
และ เป็นลิขสิทธิ์เฉพาะของ IRC ในรอบปีบัญชีที่ผ่านมามียอดการจำหน่ายเท่ากับ 411.83
ล้านบาทหรือ 9.13% ของมูลค่าการจำหน่ายทั้งหมด

3.1.4 วงล้อรถจักรยานยนต์ (Wheel Set Assembly)

บริษัทฯ เริ่มสายการผลิตผลิตภัณฑ์นี้เมื่อเดือนมกราคม 2546 โดยในปัจจุบันจำหน่ายให้กับบริษัท
ไทยซูซูกิ มอเตอร์ จำกัด เพียงผู้เดียว ผลิตภัณฑ์วงล้อรถจักรยานยนต์
เป็นผลิตภัณฑ์ที่เกิดจากการนำชิ้นส่วนวงล้อประกอบเข้าด้วยกันกับยางนอกและยางใน
เพื่อใช้ในการประกอบรถจักรยานยนต์ มีทั้งชนิดที่เป็นวงล้อแบบซี่ลวด (Spoke Wheel)
และวงล้อแบบอลูมิเนียมอัลลอยด์ (Casting Wheel)
โดยในอนาคตมีโครงการในการขยายการผลิต เพื่อเพิ่มฐานลูกค้าให้มากขึ้น
ในรอบปีบัญชีที่ผ่านมามียอดการจำหน่ายเท่ากับ 320.50 ล้านบาทหรือ 7.11%
ของมูลค่าการจำหน่ายทั้งหมด

3.2 สิทธิหรือข้อจำกัดในการประกอบธุรกิจ

บริษัทฯ ได้ทำสัญญาการให้ความช่วยเหลือทางด้านเทคนิคต่อกันกับบริษัท อีโนเว รับเบอร์ จำกัด
ประเทศญี่ปุ่น โดยสาระสำคัญของสัญญาประกอบด้วยการอนุญาตให้ บริษัท อีโนเว รับเบอร์
(ประเทศไทย) จำกัด (มหาชน) ใช้เครื่องหมายการค้า “IRC”
รวมทั้งการช่วยเหลือเทคโนโลยีในการผลิตยางนอก-ยางในรถจักรยานยนต์
และชิ้นส่วนยางเพื่อใช้ในอุตสาหกรรมต่าง ๆ
ทั้งนี้เพื่อให้คุณภาพของผลิตภัณฑ์ที่ผลิตในประเทศไทยได้มาตรฐานเดียวกับผลิตภัณฑ์ที่ผลิตโดยบริษัท
อีโนเว รับเบอร์ จำกัด ประเทศญี่ปุ่น

3.2.1 สัญญาการให้ความช่วยเหลือด้านเทคนิค (Technical Assistance Agreement)

ได้มีการตกลงทำสัญญาเมื่อวันที่ 8 กรกฎาคม 2513
และมีการต่ออายุกันเรื่อยมาจนถึงปัจจุบันสัญญาดังกล่าวมีผลบังคับใช้จนถึงวันที่ 7 กรกฎาคม 2553
ในการนี้บริษัทฯ
มีสัญญาที่จะต้องจ่ายค่าธรรมเนียมในการใช้เครื่องหมายการค้าและความช่วยเหลือทางด้านเทคโนโลยีให้แก่บริษัท
อีโนเว รับเบอร์ จำกัด ประเทศญี่ปุ่น โดยคิดแยกตามสายผลิตภัณฑ์ดังนี้คือ

A. 0.95% ของยอดจำหน่ายสุทธิสำหรับผลิตภัณฑ์ยางนอกรถจักรยานยนต์

B. 0.93% ของยอดจำหน่ายสุทธิสำหรับผลิตภัณฑ์ยางในรถจักรยานยนต์

C. 2.87% ของยอดจำหน่ายสุทธิในปีที่ 1 สำหรับผลิตภัณฑ์ชิ้นส่วนยางอุตสาหกรรม

  2.50% ของยอดจำหน่ายสุทธิในปีที่ 2 สำหรับผลิตภัณฑ์ชิ้นส่วนยางอุตสาหกรรม

2.00% ของยอดจำหน่ายสุทธิในปีที่ 3, 4 และ 5 สำหรับผลิตภัณฑ์ชิ้นส่วนยางอุตสาหกรรม

1.00% ของยอดจำหน่ายสุทธิในปีที่ 6 และปีต่อๆ ไปสำหรับผลิตภัณฑ์ชิ้นส่วนยางอุตสาหกรรม

3.2.2 สิทธิพิเศษจากการส่งเสริมการลงทุน

บริษัทฯ และบริษัทย่อยได้รับสิทธิพิเศษทางด้านภาษีอากรตามพระราชบัญญัติส่งเสริมการลงทุน พ.ศ.
2520 โดยการอนุมัติของคณะกรรมการส่งเสริมการลงทุนภายใต้เงื่อนไขต่าง ๆ ที่กำหนดไว้
สิทธิประโยชน์ทางด้านภาษีอากรที่มีสาระสำคัญ ดังต่อไปนี้

+------------------------+-----------------+-------------+-------------+
| รายละเอียด              | บริษัทฯ           |             | บริษัทย่อย     |
+------------------------+-----------------+-------------+-------------+
| 1. บัตรส่งเสริมเลขที่       | 1556(1)/2544    | 2           | 1           |
|                        |                 | 005(2)/2547 | 758(1)/2544 |
+------------------------+-----------------+-------------+-------------+
| ลงวันที่                  | 31 สิงหาคม 2544  | 29 กันยายน   | 30 พฤศจิกายน |
|                        |                 | 2547        | 2544        |
+------------------------+-----------------+-------------+-------------+
| 2.                     | ผ               | ผลิตชิ้นส่วน    | ผลิตแม่พิมพ์    |
| เ                      | ลิตชิ้นส่วนยานพาหนะ | ยานพาหนะ    |             |
| พื่อส่งเสริมการลงทุนในกิจการ | ผลิตภัณฑ์พลาสติกหร  | ผลิตภัณฑ์พ     | เครื่องจักร    |
|                        | ือเคลือบด้วยพลาสติก | ลาสติกหรือเคล |             |
|                        |                 | ือบด้วยพลาสติก | และอุปกรณ์    |
+------------------------+-----------------+-------------+-------------+
| 3. สิทธิประโยชน์สำคัญที่ได้รับ |                 |             |             |
+------------------------+-----------------+-------------+-------------+
| 3.1                    | 3 ปี             | 3 ปี         | 8 ปี         |
| ได้รับยกเว้นภาษีเงินได้นิต    |                 |             |             |
| ิบุคคลสำหรับกำไรสุทธิที่ได้จาก | (สิ้นสุดแล้ว)       |             |             |
| การประกอบกิจการที่ได้รับการ |                 |             |             |
| ส                      |                 |             |             |
| ่งเสริมและได้รับยกเว้นไม่ต้อง |                 |             |             |
| นำเงินปันผลจากกิจการที่ได้รับ |                 |             |             |
| การส่งเสริมซึ่งได้รับยกเว้นภา |                 |             |             |
| ษีเงินได้นิติบุคคลไปรวมคำนวณ |                 |             |             |
|                        |                 |             |             |
| เพื่อเสียภาษี              |                 |             |             |
+------------------------+-----------------+-------------+-------------+
| รายละเอียด              | บริษัทฯ           |             | บริษัทย่อย     |
+------------------------+-----------------+-------------+-------------+
| 3.2                    | ได้รับ            | ได้รับ        | ได้รับ        |
| ได้รับอนุญาตให้นำผลขาด     |                 |             |             |
| ทุนประจำปีที่เกิดขึ้นในระหว่าง |                 |             |             |
| ได้รับยกเว้นภาษีเงินได้ไปหักอ |                 |             |             |
| อกจากกำไรสุทธิที่เกิดขึ้นภายห |                 |             |             |
| ลังระยะเวลาได้รับยกเว้นภาษ |                 |             |             |
| ีเงินได้นิติบุคคลเป็นระยะเวลา |                 |             |             |
| 5 ปี                    |                 |             |             |
| นับแต่วันพ้นกำหนดเวลาตามข้อ |                 |             |             |
| 3.1                    |                 |             |             |
+------------------------+-----------------+-------------+-------------+
| 3.3                    | ได้รับ            | ได้รับ        | ได้รับ        |
| ได้รับยกเว้น/ลดหย่อนอา     |                 |             |             |
| กรขาเข้าสำหรับเครื่องจักรตา |                 |             |             |
| มที่คณะกรรมการพิจารณาอนุมัติ |                 |             |             |
+------------------------+-----------------+-------------+-------------+
| 3.4                    | ได้รับ            | ได้รับ        | ได้รับ        |
| ได้รับยกเว้นอากรขาเข้าสำห  |                 |             |             |
| รับวัตถุดิบและวัสดุจำเป็นที่ต้อง |                 |             |             |
| นำเข้าจากต่างประเทศเพื่อใช้ |                 |             |             |
| ในการผลิตเพื่อการส        |                 |             |             |
| ่งออกนับตั้งแต่วันนำเข้าวันแรก |                 |             |             |
+------------------------+-----------------+-------------+-------------+
| 4.                     | กุมภาพันธ์ 2546    | กุมภาพันธ์     | กุมภาพันธ์     |
| ว                      |                 | 2549        | 2545        |
| ันที่เริ่มใช้สิทธิตามบัตรส่งเสริม |                 |             |             |
+------------------------+-----------------+-------------+-------------+

3.3 การตลาดและภาวะการแข่งขัน

1.  ผลิตภัณฑ์ชิ้นส่วนยางอุตสาหกรรม

  นโยบายของบริษัทฯ แบ่งตามกลุ่มของลูกค้าสายการผลิตชิ้นส่วนยางอุตสาหกรรม ดังนี้

1. Automotive Group, Sub Automotive, และ Spare Parts

2. Motorcycle Group และ Sub Motorcycle Group

3. Non-Automobile และ Export

กลุ่มที่ 1 Automotive Group, กลุ่ม Sub Automotive, และกลุ่ม Spare parts 

ในปีที่ผ่านมากลุ่มผู้ผลิตรถยนต์ต่างมีผลการประกอบการที่ไม่ต่างจากการประมาณการไว้มากนักถึงแม้จะต้องพบกับสภาวะของราคาน้ำมันที่สูงขึ้นอย่างต่อเนื่อง
อัตราการแข็งตัวของค่าเงินบาท
การเปลี่ยนแปลงทางการเมืองและล่าสุดสภาวะน้ำท่วมทั่วประเทศที่กำลังประสพอยู่
ตามที่คาดการณ์ไว้การขายรถยนต์ในประเทศจะคงตัวและอาจลดลงกว่าปีที่แล้วบ้างเล็กน้อย
สาเหตุจากที่กล่าวมาแล้วข้างต้น
อย่างไรก็ดีในปีนี้ผู้ผลิตรถยนต์ทุกค่ายต่างก็ได้ทำการปรับปรุงขบวนการผลิตเพื่อลดเวลาการผลิต
เพิ่มผลผลิตเพื่อส่งมอบรถให้ทันกับความต้องการของตลาด
ซึ่งตามที่ได้ชี้แจงแล้วว่าตลาดในประเทศชะลอตัว
แต่ตลาดต่างประเทศยังคงมีการขยายตัวเป็นอย่างต่อเนื่องโดยเฉพาะบริษัทโตโยต้า มอเตอร์
ประเทศไทย ซึ่งได้ทำการปรับปรุงกระบวนการผลิต
อีกทั้งเร่งสร้างโรงงานใหม่ที่บ้านโพธิ์เพื่อเป็นฐานการผลิตรถกระบะ 1 ตันส่งออกไปยังประเทศต่าง
ๆ ทั่วโลก แสดงให้เห็นถึงแนวโน้มการขยายตัวของตลาดต่างประเทศ
ตัวเลขการประกอบของปีนี้คาดว่าจะอยู่ที่ 1,160,000 คัน เพิ่มขึ้นจากปีทีแล้วเล็กน้อย
โดยเพิ่มขึ้นจากตลาดต่างประเทศเป็นหลัก

ในส่วนของบริษัทฯ การขายในกลุ่มนี้นอกจากยอดการประกอบที่เพิ่มขึ้นแล้ว บริษัทฯ
ยังสามารถเพิ่มชิ้นส่วนใหม่ๆ เพื่อเป็นการเพิ่มส่วนแบ่งตลาดให้มากขึ้นกว่าที่เป็นอยู่
อีกทั้งยังสามารถเพิ่มมูลค่าชิ้นส่วนเดิมด้วยการรับจ้างประกอบชิ้นส่วนยางกับชิ้นส่วนต่อเนื่องอื่น ๆ
เช่น ท่ออากาศกับกล่องเก็บเสียงพลาสติคที่อยู่ในห้องเครื่องของรถโตโยต้า ไฮลักซ์ วีโก้ หรือ
ชิ้นส่วน Shim ซึ่งเป็นการนำชิ้นส่วนยาง พลาสติก
และเหล็กมาประกอบเข้าด้วยกันโดยการหุ้มด้วยพลาสติกทนความร้อน เพื่อส่งมอบให้กับรถยนต์
มิตซูบิชิ รุ่นใหม่ไทรทัน ที่ส่งออกไปทั่วโลก ซึ่งชิ้นส่วนนี้เป็นการทดแทนการนำเข้าจากประเทศญี่ปุ่น
และประเทศจีนที่มิตซูบิชินำเข้ามาเป็นเวลากว่าสิบปี ทางบริษัทฯ โดยแผนก R & D
เป็นผู้คิดค้นวิธีการผลิตและค้นหาแหล่งวัตถุดิบที่คุณภาพเทียบเท่าของนำเข้าแต่ราคาต่ำกว่า
ซึ่งชิ้นส่วนนี้ปัจจุบันบริษัทฯ เป็นผู้ผลิตส่งให้กับมิตซูบิชิ ประเทศไทย
และยังส่งออกไปยังโรงงานมิตซูบิชิที่ประเทศญี่ปุ่นเพื่อส่งต่อไปยังโรงงานผลิตมิตซูบิชิทั่วโลก ชิ้นส่วน
Shim นี้บริษัทฯ ยังผลิตส่งให้ โตโยต้า ใช้ประกอบในรถวีโก้ทุกคันที่ประกอบในประเทศไทย
อีกทั้งเร็วๆ นี้ อีซูซุอยู่ในระหว่างพิจารณาใช้ Shim ของบริษัทฯ
เพื่อทดแทนของเดิมซึ่งมีราคาสูงกว่าการพัฒนาผลิตภัณฑ์ใหม่ๆ
ของฝ่ายวิจัยและพัฒนาทำให้ชิ้นส่วนใหม่ๆ
ถูกนำเสนอให้ลูกค้าพิจารณาหลายรายการผ่านการพิจารณาแล้ว
และอีกหลายรายการกำลังอยู่ในระหว่างพิจารณาทดลองทำตัวอย่างเพื่อส่งให้ลูกค้าทดลอง

กลุ่มที่ 2 Motorcycle and Sub Motorcycle group

ปีนี้การผลิตรถจักรยานยนต์ไม่เป็นไปตามที่คาดการณ์ไว้ โดยช่วง 3 เดือนสุดท้ายของปีนี้ Thai
Honda ผู้ผลิตอันดับ 1 ของประเทศไทยได้ปรับแผนการผลิตรถบางรุ่นลง 70,000 คัน
ทำให้ผู้ผลิตชิ้นส่วนเพื่อขายชิ้นส่วนให้กับรุ่นที่ลดลงอยู่ในสภาวะสินค้าค้างอยู่ในคลังสินค้ามากเกินความจำเป็น
และยอดการขายชิ้นส่วนตกลงตามไปด้วย ผู้ผลิตส่วนใหญ่ประสพปัญหาที่ Thai Honda
ลดยอดการผลิต บริษัทฯ ก็ได้รับผลกระทบนี้เช่นกัน แต่เป็นผลกระทบไม่มากนัก คือ
รุ่นที่ลดลงใช้ชิ้นส่วนของบริษัทฯ มูลค่าค่อนข้างต่ำ ขณะที่รุ่น Click หรือที่รู้จักในนามรถ Scooter
ได้เพิ่มจำนวนการผลิตขึ้น ซึ่งรถรุ่นนี้บริษัทฯ ผลิตชิ้นส่วนที่มีมูลค่าสูงโดยตรงกับ Honda และ
ส่งผ่านผู้ผลิตชิ้นส่วนย่อยก่อนประกอบแล้วนำส่งให้ Honda ซึ่งจากเหตุนี้ทำให้บริษัทฯ
มียอดการขายเพิ่มสูงขึ้นกว่าเดิม อย่างไรก็ตาม Thai Honda จะทำการปรับยอดการผลิตประจำปี
2007 อีกครั้งในเดือนพฤศจิกายนนี้แต่คาดว่าจำนวนการผลิตคงไม่ลดลง
หรือเพิ่มขึ้นมากนักเมื่อเทียบกับปีปัจจุบัน

ในปีนี้บริษัทฯ มีผลิตภัณฑ์ใหม่ที่สามารถเพิ่มมูลค่าการขายค่อนข้างสูงมากหลายรายการเช่น Face
Comp Drive หรือ จานระบายอากาศ และ Metal Bush ทีมียอดการผลิตค่อนข้างสูง ที่
T.Honda ให้ความไว้วางใจในคุณภาพ และขบวนการผลิตที่ได้มาตรฐานเดียวกับที่ญี่ปุ่น และในปีหน้า
T.Honda จะออกรถรุ่นใหม่ๆ ในตลาดประเทศไทย
โดยยังคงให้ความไว้วางใจกับผลิตภัณฑ์ของบริษัทฯ เช่นเดิม ในส่วนของรถจักรยานยนต์ค่ายอื่นเช่น
Yamaha, Suzuki, Kawasaki ก็ได้ให้ความไว้วางใจให้บริษัทฯ เป็นผู้ผลิตชิ้นส่วนต่าง ๆ
หลายรายการ ด้วยคุณภาพที่สูงและการส่งมอบที่ตรงเวลาทำให้ผลการประเมินจาก T.Honda
อยู่ในระดับ Best ในปีที่ผ่านมาตลอดทั้งปี

กลุ่มที่ 3 Non-Automobile และ Export Market

ลูกค้ากลุ่มนี้บริษัทฯ พยายามแสวงหาตลาดใหม่ๆ โดยการนำสินค้าไปแสดงยังประเทศเป้าหมายต่างๆ
โดยร่วมกับหน่วยงานราชการ เช่นกรมส่งเสริมการส่งออก หรือ หน่วยงานส่งเสริมการลงทุน เช่น
หน่วยงาน BUILD เพื่อนำชื่อ IRC ไปสู่ตลาดต่างประเทศโดยมีกลุ่มเป้าหมายเป็นลูกค้า OEM หรือ
REM ตลาดนี้มีผู้แข่งขันมากรายทั้งในประเทศและต่างประเทศ ทำให้มีการแข่งขันทางด้านราคา
ดังนั้นราคาต้องสามารถแข่งขันกับราคาทั่วโลกได้ในขณะที่คุณภาพต้องตรงตามข้อกำหนดที่ลูกค้ากำหนดไว้
สำหรับบริษัทฯ ยังคงเน้นสินค้าที่มีคุณภาพ ในราคาที่เหมาะสม แต่แตกต่างที่การบริการที่เป็นเยี่ยม
และการมีประสบการณ์ในการทำธุรกิจชิ้นส่วนยางมายาวนาน

3.3.2

นโยบายและลักษณะการตลาดของผลิตภัณฑ์ยางนอก –
ยางในรถจักรยานยนต์แบ่งตามกลุ่มลูกค้าได้ดังนี้

ตลาดสำหรับโรงงานประกอบรถจักรยานยนต์ (Original Equipped Manufacturer)

สำหรับรอบปีที่ผ่านมาทางผู้ผลิตรถจักรยานยนต์หลายยี่ห้อต่างเร่งการพัฒนาผลิตภัณฑ์ออกมาอย่างต่อเนื่อง
โดยเน้นเรื่องรูปแบบที่ทันสมัยและคุณภาพที่สามารถแข่งขันได้ในตลาดโลก อาทิเช่น
การพัฒนารถประเภท ออโต้เมติก 4 จังหวะ
โดยเน้นความสะดวกสบายในการใช้งานของผู้บริโภคเป็นหลักซึ่งได้รับการตอบสนองเป็นอย่างดีในรถประเภทนี้
เนื่องจากตรงใจวัยรุ่นที่เป็นผู้บริโภคหลัก รวมทั้งการส่งเสริมการตลาดในรูปแบบต่างๆ
ช่วยกระตุ้นให้การบริโภคภายในประเทศเพิ่มสูงขึ้น ส่วนการส่งออกของรถจักรยานยนต์ในรูปของ
CBU มียอดเพิ่มสูงขึ้นอย่างต่อเนื่องเช่นกัน โดยเฉพาะประเทศในเอเชียตะวันออกเฉียงใต้ อาทิเช่น
ประเทศกัมพูชา เวียดนาม
เนื่องจากนโยบายของผู้ผลิตหลักที่ต้องการให้ประเทศไทยเป็นฐานในการวิจัยและพัฒนา
ตลอดจนฐานการผลิตหลักในอาเซียน รองจากประเทศญี่ปุ่น ซึ่งส่งผลให้ประเทศไทย
กลายเป็นผู้นำในการออกแบบและการผลิตรถจักรยานยนต์ในภูมิภาค และส่งผลให้ผลิตภัณฑ์ของบริษัทฯ
มีการพัฒนาอย่างต่อเนื่องเช่นกัน

ตลาดสำหรับสินค้าทดแทน (Replacement Market)

การขยายตัวของตลาดทดแทนมีการขยายตัวที่เพิ่มขึ้นอย่างมาก
โดยส่วนหนึ่งมีการขยายตัวของตลาดรถจักรยานยนต์ที่มียอดจำหน่ายสูงขึ้นในทุกๆ ปี
และส่วนหนึ่งมาจากการเพิ่มขึ้นของราคายางพาราที่เพิ่มสูงขึ้นอย่างมาก
ส่งผลให้ผู้ผลิตหลายรายชะลอการผลิตลง
เนื่องจากราคาขายในตลาดไม่สามารถครอบคลุมต้นทุนการผลิตที่เพิ่มสูงขึ้นได้ ส่งผลให้ Supply
ในตลาดลดลงอย่างมาก แต่อย่างไรก็ตาม ภายใต้ต้นทุนของวัตถุดิบที่เพิ่มสูงขึ้น ทางบริษัทฯ
ได้พยายามควบคุมต้นทุนการผลิตให้ดีที่สุด
เพื่อลดผลกระทบที่จะเกิดกับลูกค้าในด้านราคาจำหน่ายที่ปรับเพิ่มขึ้น
โดยการปรับราคาอย่างเหมาะสมและให้เกิดผลกระทบน้อยที่สุด
และยังคงส่งมอบสินค้าตามความต้องการได้ทันเวลาทั้งนี้เพื่อรักษาและเพิ่มส่วนแบ่งตลาด
ที่ผู้ผลิตรายอื่นๆ ไม่สามารถส่งมอบสินค้าได้ สำหรับในปีนี้ ทางบริษัทฯ
ได้มีการเปิดตัวผลิตภัณฑ์ยางใหม่ ภายใต้รหัส IRC SAHARA
เพื่อกระตุ้นยอดขายและขยายส่วนแบ่งการตลาดอีกทาง
เพื่อตอบสนองความต้องการของลูกค้าที่ต้องการใช้รถจักรยานยนต์ในทุกสภาวะการขับขี่ทั้งบนถนนเรียบและถนนลูกรัง
พร้อมเป็นการเพิ่มความหลากหลายของผลิตภัณฑ์และได้รับการตอบสนองเป็นอย่างดีจากลูกค้า

สำหรับกิจกรรมส่งเสริมการจำหน่ายของตลาดภายในประเทศ
มีการจัดกิจกรรมเพื่อส่งเสริมการขายตลอดปี อาทิเช่น การจัดกิจกรรม IRC RIDE FOR LIFE ใน
5 สนาม ใน 5 ภูมิภาค การจัด TECHNICAL SEMINAR ร่วมกับตัวแทนจำหน่ายทั่วประเทศ
ตลอดจนการวิจัยและพัฒนายางสำหรับการแข่งขันทางเรียบและทางตรง
เพื่อส่งเสริมการแข่งขันรถจักรยานยนต์อย่างถูกต้องในสนามแข่ง
ช่วยส่งเสริมให้การขยายตัวของตลาดในประเทศสูงถึง 20 % และสำหรับในปีหน้า ทางบริษัทฯ
ยังคงส่งเสริมการตลาดอย่างต่อเนื่องและมีการปรับเปลี่ยนรูปแบบเพื่อให้ทันสมัยและตรงใจลูกค้ามากขึ้น

ตลาดต่างประเทศ

บริษัทฯ ยังคงมีการคิดค้นพัฒนาผลิตภัณฑ์ใหม่ๆ
อย่างต่อเนื่องรวมทั้งปรับปรุงคุณภาพของสินค้าเดิมให้ดียิ่งขึ้น
เพื่อให้สินค้าตรงกับความต้องการของลูกค้ามากที่สุด อีกทั้งบริษัทฯ
ได้มีขยายการส่งออกไปยังตลาดใหม่ๆ ได้มากขึ้น อาทิเช่น ประเทศในแถบตะวันออกกลาง
และแอฟริกา ซึ่งส่งผลให้ยอดจำหน่ายในตลาดส่งออกเพิ่มขึ้น โดยบริษัทฯ ยังมีการส่งออกไปมากกว่า
50 ประเทศในทุกทวีปทั่วโลก โดยตลาดญี่ปุ่นยังคงเป็นตลาดหลักในการส่งออก รองลงมา คือ
ตลาดในแถบอาเซียน, อเมริกาใต้, อเมริกาเหนือและยุโรป และในปี 2007 บริษัทฯ
ยังคงมีนโยบายผลักดันการขยายตัวในตลาดต่างประเทศอย่างต่อเนื่อง
แม้ว่าภาวะการแข่งขันในตลาดส่งออกยังคงรุนแรงอยู่
สำหรับปัจจัยหลักที่มีผลต่อตลาดต่างประเทศในขณะนี้ ได้แก่การขึ้นราคาของวัตถุดิบยางธรรมชาติ
ทำให้ต้องมีการปรับขึ้นราคาสินค้ากับลูกค้าในต่างประเทศ ซึ่งคู่แข่งต่างๆ
ก็มีการปรับขึ้นราคาด้วยเช่นกัน แต่ทั้งนี้บริษัทฯ ได้นำวิธีการต่างๆ
เพื่อช่วยในการลดต้นทุนเข้ามาใช้เพื่อให้กระทบต่อลูกค้าน้อยที่สุดการแข็งค่าของเงินบาทที่แข็งค่าขึ้นอย่างต่อเนื่องทำให้กระทบต่อตลาดส่งออกเป็นอย่างมาก
แต่ทั้งนี้บริษัทฯ ได้นำอนุพันธ์ทางการเงินเข้ามาใช้
เพื่อช่วยลดอัตราความเสี่ยงจากการแข็งค่าขึ้นของค่าเงินบาท

รายชื่อลูกค้า 10 รายแรก

  ---------------- ---------------------------- ---------- -------- ---------- --------
                   ลูกค้า                         2549                2548       

                                                ล้านบาท     %        ล้านบาท     %

  1.               HONDA GROUP                  959.13     21.26    762.52     19.95

  2.               THE SITTIPOL 1919 CO., LTD.  467.58     10.37    313.81     8.21

  3.               THAI SUZUKI MOTOR CO., LTD.  443.26     9.83     455.35     11.91

  4.               INOAC TOKAI (THAILAND) CO.,  372.33     8.25     361.48     9.46
                   LTD.                                                        

  5                TOYOTA GROUP                 305.72     6.78     227.71     5.96

  6.               MITSUBISHI GROUP             293.34     6.50     307.25     8.04

  7.               THAI YAMAHA MOTOR CO., LTD.  214.55     4.76     110.36     2.89

  8.               BRIDGESTONE IRC              197.57     4.38     218.06     5.71
                   MANUFACTURING                                               

  9.               ISUZU GROUP                  168.31     3.73     153.10     4.01

  10.              THAI BRIDGESTONE CO., LTD.   97.33      2.16     -          -

  รวมยอดขายลูกค้า 10                              3,519.12   78.02    2,991.44   78.27
  รายแรก                                                                       

  รวมยอดขายทั้งหมด                                4,510.58   100.00   3,821.79   100.00
  ---------------- ---------------------------- ---------- -------- ---------- --------

3.4 ภาวะการแข่งขัน

3.4.1

ตามที่ได้กล่าวข้างต้นอุตสาหกรรมยางชิ้นส่วนอุตสาหกรรมมีผู้ผลิตมากรายทั้งในและต่างประเทศ
ราคามีส่วนสำคัญเป็นอย่างมากในการเสนอขายกับลูกค้าเหล่านี้ บริษัทฯ
เน้นลูกค้าระดับที่ต้องการคุณภาพในระดับราคาที่เหมาะสมทำให้การแข่งขันในตลาดระดับนี้มีคู่ค้าในธุรกิจเดียวกันนี้ที่มีศักยภาพในการทำตลาดมีไม่มากรายนัก
ทำให้โอกาสในธุรกิจของบริษัทฯ ยังสามารถที่จะขยายได้อีกมาก ซึ่งบริษัทฯ
ได้เพิ่มกำลังการผลิตมากขึ้นทุกๆ ปี เพื่อให้ทันความต้องการของลูกค้า บริษัทฯ
ได้เพิ่มเติมและปรับปรุงความรู้ให้กับทีมการตลาดทั้งในด้านเทคนิคการผลิตเบื้องต้น
และเทคนิคในการบริการลูกค้า โดยส่งไปอบรมทั้งภายในและภายนอกองค์การในด้าน
การวิจัยและพัฒนาก็ได้เพิ่มจำนวนช่างเทคนิคในส่วนที่ยังขาด
เพิ่มเครื่องทดสอบเพื่อยกระดับมาตรฐานของผลิตภัณท์ให้เป็นที่ยอมรับมากขึ้น

3.4.2

  ตลาด ประกอบรถจักรยานยนต์ (OEM)

สภาวะการแข่งขันโดยรวมยังคงไม่แตกต่างจากปีที่ผ่านมามากนัก ตลาด OEM
เป็นตลาดที่มีการแข่งขันทางด้านราคา และคุณภาพไปด้วยกัน
รวมทั้งการบริการทางด้านการจัดส่งต้องตรงต่อความต้องการของลูกค้า ซึ่งทางบริษัทฯ
ได้เน้นหนักในทุกด้านมาโดยตลอด
ถึงแม้ว่าในปีนี้ต้นทุนการผลิตที่ปรับขึ้นสูงอย่างมากเนื่องจากการปรับราคาของยางธรรมชาติ
และราคาน้ำมันในตลาดโลกเป็นอุปสรรคสำคัญในการควบคุมราคาขาย แต่ทางบริษัท
พยายามอธิบายให้ลูกค้าเข้าใจ ในปัจจัยต่างๆ พร้อมกันนี้
ได้รับความร่วมมือจากลูกค้าเป็นอย่างดีในการปรับราคาขายในระหว่างปีที่ผ่านมา โดยผู้ผลิตทั้ง 3
รายหลัก คือ บริษัท อีโนเว รับเบอร์ (ประเทศไทย) จำกัด (มหาชน) ผู้ผลิตยาง IRC บริษัท
ฮั้วฟง รับเบอร์ ( ประเทศไทย ) จำกัด ( มหาชน ) ผู้ผลิตยาง DUNLOP และ บริษัท วี
รับเบอร์ จำกัด ผู้ผลิต ยาง วี รับเบอร์ได้มีการปรับราคาเช่นเดียวกัน

สำหรับส่วนแบ่งการตลาดโดยรวมของ บริษัทฯ ยังคงครองส่วนแบ่งตลาดมากที่สุด ประมาณ 40%
ของตลาดโดยรวม ซึ่งเป็นผลมาจากบริษัทฯ
มีจุดแข็งทางด้านสินค้าที่คงรักษาคุณภาพอย่างต่อเนื่องและมีความหลากหลายของสินค้า
ประกอบกับการมีหน่วยงานวิจัยและพัฒนา คือ บริษัท ไอ อาร์ ซี (เอเชีย ) รีเสิร์ช
โดยเฉพาะในการออกแบบและพัฒนาได้เอง โดยมีบริษัทแม่ จากประเทศญี่ปุ่น
เป็นที่ปรึกษาที่คอยให้บริการลูกค้าอย่างต่อเนื่อง
ส่งผลให้เกิดความร่วมมือในการพัฒนาสินค้าร่วมกันได้ ซึ่งส่วนใหญ่ เป็นบริษัท
ที่ลงทุนจากประเทศญี่ปุ่น อาทิเช่น HONDA, YAMAHA, SUZUKI, KAWASAKI ส่งผลให้ทางบริษัท
สามารถรักษาส่วนแบ่งการตลาดในส่วนนี้ได้

ปีที่ผ่านมาการพัฒนายางสำหรับรถออโต้เมติกเพิ่มสูงขึ้นมาก
เนื่องจากทุกค่ายต่างรออกรถรุ่นใหม่ชนิดออโต้เมติกเพิ่มขึ้น อาทิเช่น YAMAHA พัฒนา รถรุ่น นูโว
มิโอ และ ฟิโน SUZUKI พัฒนารถรุ่นสเต็ป ส่วน HONDA พัฒนารถรุ่นคลิก และ แอร์แบลด
ซึ่งทางบริษัท
มีเทคโนโลยีในการผลิตยางสำหรับรถประเภทนี้เป็นอย่างดีทำให้เกิดความไว้วางใจในการเป็นผู้ผลิตหลักให้กับรถทุกรุ่นในประเภทนี้

ตลาด ทดแทน ( Replacement Market)

สำหรับตลาดทดแทน มีการแบ่งสินค้าออกเป็น 2 กลุ่ม ใหญ่ ๆ คือ กลุ่มสินค้าคุณภาพสูงราคาแพง
(Premium products) และกลุ่มสินค้าคุณภาพต่ำราคาถูก (Low cost Products)
ผลิตภัณฑ์ของบริษัทฯ ส่วนใหญ่เป็นสินค้ากลุ่ม Premium products ซึ่งมีคู่แข่งในตลาดไม่มากนัก
อาทิเช่น MICHELIN, DUNLOP โดยบริษัทฯ สามารถครองส่วนแบ่งตลาดได้มากที่สุดในกลุ่มนี้
เนื่องจากสินค้าของบริษัทฯ เป็นที่ยอมรับทั้งในด้านคุณภาพและการบริการ
ทั้งยังมีความหลากหลายของผลิตภัณฑ์ ที่สามารถเลือกใช้ได้กับรถเกือบทุกรุ่นที่มีในตลาดเมืองไทย
สำหรับปีที่ผ่านมา การแข่งขันทางด้านราคาไม่รุนแรงนักเนื่องจากราคาวัตถุดิบที่สูงขึ้นอย่างมาก
ทำให้ต้นทุนการผลิตสูงขึ้นอย่างต่อเนื่องตั้งแต่ต้นปี
ส่งผลให้ผู้ผลิตหลายรายจำเป็นต้องขึ้นราคาสินค้าและผลิตสินค้าลดลงมาก
ทำให้สินค้าขาดตลาดในช่วงเวลาหนึ่ง ส่งผลกระทบโดยตรงทำให้สินค้าในตลาดลดลง
และราคายางรถจักรยานยนต์ปรับเพิ่มสูงขึ้น

สำหรับปี 2550 คาดว่าสภาพการแข่งขันคงมีมากขึ้น ทั้งนี้ขึ้นกับปัจจัยหลายประการ
โดยเฉพาะอย่างยิ่งราคายางดิบ
ที่มีผลกระทบอย่างมากต่อต้นทุนการผลิตยางนอก-ยางในรถจักรยานยนต์ และคาดว่าบริษัทฯ
จะยังคงรักษาส่วนแบ่งในตลาดไว้ได้

ตลาดต่างประเทศ 

คู่แข่งสำคัญในตลาดต่างประเทศ คือ สินค้าจากประเทศจีน
ซึ่งมีราคาถูกมากเมื่อเทียบกับราคาสินค้าของบริษัทฯ รวมทั้ง สินค้าจากประเทศในอาเซียนด้วยกัน
อาทิเช่น ประเทศ อินโดนีเซีย และเวียดนาม แต่อย่างไรก็ตามบริษัทฯ
ได้ชี้ให้เห็นถึงความแตกต่างในเรื่องของคุณภาพสินค้าซึ่งเป็นนโยบายหลักของบริษัทฯ
ทำให้ผลิตภัณฑ์ของบริษัทฯ ยังคงได้รับความไว้วางใจจากลูกค้า
ส่งผลให้ปีที่ผ่านมามีมูลค่าการส่งออกสินค้ามีอัตราที่สูงขึ้นเมื่อเทียบกับปีก่อน

สำหรับในปี 2007 คาดว่า อัตราการส่งออกของบริษัทฯจะมีการขยายตัวเพิ่มมากขึ้น
ทั้งจากการขยายตัวของตลาดเดิม และการเจาะตลาดใหม่ๆ
ส่วนการแข่งขันในตลาดต่างประเทศปัจจัยสำคัญยังคงเป็นปัจจัยทางด้านราคาและคาดว่าจะมีสินค้าจากประเทศเวียตนามหรืออินโอนีเซียเข้ามาแข่งขันในตลาดเพิ่มมากขึ้น
อย่างไรก็ตาม บริษัทฯ ยังคงมุ่งเน้นคุณภาพ และการบริการตลอดจนราคาที่เหมาะสม
เป็นกลยุทธ์สำคัญ เพื่อขยายตลาดในต่างประเทศ

3.5 การจัดหาผลิตภัณฑ์

3.5.1 กำลังการผลิตรวม

  บริษัทฯ แบ่งสายการผลิตออกเป็น 4 สายการผลิต ดังนี้

+---------------------+---------------+--------------------------------+
| สายการผลิต           | กำลังการผลิต    | นโยบายการผลิต                   |
+---------------------+---------------+--------------------------------+
| 1.                  | 247.37        | - ผลิตตามคำสั่งซื้อของลูกค้า          |
| ชิ้นส่วนยางอุตสาหกรรม   | ล้านชิ้น/ปี       |                                |
+---------------------+---------------+--------------------------------+
| 2.                  | 6.69 ล้านเส้น/ปี | - ผลิตตามคำสั่งซื้อของลูกค้า          |
| ยางนอกรถจักรยานยนต์   |               |                                |
|                     |               | -                              |
|                     |               | โอนให้สายการผลิตวงล้อรถจักรยานยนต์  |
+---------------------+---------------+--------------------------------+
| 3. ยางในรถจักรยานยนต์ | 9.60 ล้านเส้น/ปี | - ผลิตตามคำสั่งซื้อของลูกค้า          |
|                     |               |                                |
|                     |               | -                              |
|                     |               | โอนให้สายการผลิตวงล้อรถจักรยานยนต์  |
+---------------------+---------------+--------------------------------+
| 4. วงล้อรถจักรยานยนต์  | 1.20          | - ผลิตตามคำสั่งซื้อของลูกค้า          |
|                     | ล้านวงล้อ/ปี     |                                |
+---------------------+---------------+--------------------------------+

3.5.2 ข้อมูลเกี่ยวกับวัตถุดิบ

ตลอดระยะเวลาที่ผ่านมาบริษัทฯ
ยังคงมุ่งมั่นที่จะผลิตชิ้นส่วนยางอุตสาหกรรมและยางรถจักรยานยนต์ที่เปี่ยมด้วย คุณภาพตลอดมา
บริษัทฯ จึงให้ความสำคัญกับระบบควบคุมคุณภาพสินค้านับตั้งแต่การคัดเลือกวัตถุดิบ การตรวจสอบ
และการควบคุมการผลิต จนถึงการตรวจสอบผลิตภัณฑ์ก่อนและหลังการขาย นอกจากนี้บริษัทฯ
ยังนำระบบการจัดการด้านคุณภาพ QS9000 มาใช้ในกระบวนการผลิต ดังจะเห็นได้ว่าบริษัทฯ
ได้รับการรับรองมาตรฐานผลิตภัณฑ์ยุโรป (E-MARK) และมาตรฐานอุตสาหกรรม (มอก.)

บริษัทฯ ได้มีการจัดหาวัตถุดิบที่สำคัญที่ใช้ในการผลิตจากหลายแหล่งด้วยกัน และบริษัทฯ
มีอำนาจในการต่อรองการจัดหาวัตถุดิบ เนื่องจากบริษัทฯ มีความต้องการใช้วัตถุดิบประเภทต่างๆ
ค่อนข้างสูงจากกำลังการผลิตที่สูงเมื่อเทียบกับผู้ผลิตอื่นๆ ในอุตสาหกรรมเดียวกัน
อีกทั้งวัตถุดิบส่วนใหญ่ บริษัทฯ สามารถจัดหาได้จากหลายแหล่งต่าง ๆ ดังนี้

ชนิดของวัตถุดิบ แหล่งที่มา

ผ้าใบไนล่อน ไทย , ไต้หวัน, ญี่ปุ่น, จีน

ยางธรรมชาติ ไทย

ยางสังเคราะห์ ญี่ปุ่น, เกาหลี, เยอรมนี, รัสเซีย

ลวดขอบยางนอก ไทย, เกาหลี, มาเลเซีย, จีน

วาล์วยางใน ไทย , ไต้หวัน, ญี่ปุ่น

คาร์บอนแบล็ค ไทย

เคมีภัณฑ์ต่าง ๆ ไทย, อื่น ๆ

ชิ้นงานเหล็ก ไทย, ญี่ปุ่น

วัตถุดิบหลักที่สำคัญในการผลิตได้แก่ ยางธรรมชาติ, ยางสังเคราะห์, ผงคาร์บอนแบล็ค, เส้นลวด
ขอบยาง ฯลฯ นโยบายในการจัดหาวัตถุดิบทุกชนิดจะพิจารณาจากคุณภาพ ราคา และผู้ผลิต
โดยให้ความเท่าเทียมกันในการคัดเลือกผู้ผลิต
ในปีที่ผ่านมาจากราคาวัตถุดิบหลักมีการปรับราคาขึ้นอย่างรุนแรงและต่อเนื่อง ทำให้ต้นทุนของบริษัทฯ
ได้รับผลกระทบอย่างมาก เพราะบริษัทฯ ไม่สามารถปรับราคาสินค้ากับลูกค้าได้ทั้งหมด
ทำให้ต้องแบกรับต้นทุนที่สูงขึ้นอย่างหลีกเลี่ยงไม่ได้ บริษัทฯ
จึงได้พยายามหาแหล่งวัตถุดิบรายอื่นที่สามารถผลิตสินค้าที่มีคุณภาพเหมือนกันแต่ราคาถูกลง
ตลอดจนการใช้เทคโนโลยีในเชิงวิศวกรรมคุณค่าเพื่อเสริมสร้างประสิทธิภาพในกระบวนการผลิต
อนึ่ง บริษัทฯ มิได้มีการซื้อวัตถุดิบจำเพาะรายหนึ่งรายใดเกินกว่าร้อยละ 30
ของมูลค่าวัตถุดิบทั้งหมด และไม่ได้มีวัตถุดิบชนิดใดมีต้นทุนเกินกว่าร้อยละ 50 ของต้นทุนผลิตรวม

3.5.3 สัดส่วนการซื้อวัตถุดิบใน / ต่างประเทศ

ประมาณร้อยละ 60 เป็นวัตถุดิบที่ซื้อในประเทศ มีการนำเข้าประมาณร้อยละ 40

3.5.4 ผลกระทบต่อสิ่งแวดล้อม

บริษัทฯ คำนึงถึงนโยบายทางด้านสิ่งแวดล้อมจึงร่วมกันกับลูกค้าผลักดันให้เกิดโครงการ “ELV,
SoC, RoHS management” ขึ้น เนื้อหาหลักจะเป็นการห้ามใช้สารเคมีอันตราย (โลหะหนัก)
ได้แก่ Lead (สารตะกั่ว), Mercury (ปรอท), Cadmium, Chromium 6+ รวมถึงสารกลุ่ม
Bromine เพื่อลดการปนเปื้อนในผลิตภัณฑ์ ซึ่งสอดคล้องกับความต้องการของลูกค้า
ภายใต้วัตถุประสงค์ การป้องกันขยะที่เกิดจากยานยนต์
การนำกลับมาใช้ใหม่ของชิ้นส่วนยานยนต์ที่หมดอายุการใช้งานและปรับปรุงผลกระทบที่เกิดขึ้นต่อสิ่งแวดล้อม

โดยในปัจจุบันบริษัทฯ ไม่มีปัญหาด้านผลกระทบต่อสิ่งแวดล้อม
และพยายามผลักดันให้เกิดการอนุรักษ์สิ่งแวดล้อม

3.5.5 งานที่ยังไม่ส่งมอบ

- ไม่มี -